OpenLLM-France/wikimedia huggingface dataset:
# Club Deportivo Chaco Petrolero

El Club Deportivo Chaco Petrolero és un club de futbol bolivià de la ciutat de La Paz.
Va ser fundat el 20 d'octubre de 1944.

## Palmarès

* Campionat bolivià de futbol:
** 1970
* Campionat de La Paz:
** 1955, 1962, 1981, 1987, 1989, 1990, 1992, 1994, 1995

## Referències

* ↑ Vanauskas, Laura. An Encyclopedia of Football in Bolivia – 1914 to 1998. Heart Books – Belgium, 1999, p. 192.
* ↑ «Bolivia - list of champions». rsssf.com. [Consulta: 16 desembre 2017].
# Lutreolina

Lutreolina és un gènere de marsupials de la família dels opòssums (Didelphidae). Conté dues espècies vivents i una d'extinta, totes oriündes de Sud-amèrica. Es tracta d'animals nocturns i crepusculars que viuen a armenteres o selves de muntanya. S'alimenten principalment d'animals petits, però també consumeixen petites quantitats de matèria vegetal. El nom genèric Lutreolina significa ‘semblant a una llúdria’ en llatí.

## Referències

* ↑ Santori, R. T., Rocha-Barbosa, O., Vieira, M. V., Magnan-Neto, J. A., & Loguercio, M. F. (2005). «Locomotion in aquatic, terrestrial, and arboreal habitat of thick-tailed opossum, Lutreolina crassicaudata (DESMAREST, 1804)». Journal of Mammalogy, 86(5), 902-908.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Agnès Pannier-Runacher

Agnès Pannier-Runacher (París, 19 de juny de 1974; nascuda Agnès Runacher) és una executiva empresarial francesa i política de La República En Marxa! (LREM) que ha estat Ministra delegada encarregada d'Industria en els governs dels Primers ministres Édouard Philippe i Jean Castex des de 2018.

## Carrera

Pannier-Runacher està llicenciada en l'Institut d'Estudis Polítics de París i per l'Escola nacional d'administració (ENA), i va entrar al Servei Civil francès el 2000. Primer va treballar a l'Inspection générale des finances i després va entrar a l'Assistance Publique – Hôpitaux de Paris en una funció directiva. El 2006 va anar a la Caisse des dépôts et consignations com a sotsdirectora d'estratègia i finances. El 2009 és directora executiva del Fons d'Inversió Estratègic.

## Carrera empresarial

Pannier-Runacher va entrar a l'empresa privada Faurecia el 2011. El 2013 és sotsdirectora a la Compagnie des Alpes a càrrec del desenvolupament i entreteniment d'esquí i centres de lleure.

## Carrera política

Pannier-Runacher va ser seguidora primerenca d'Emmanuel Macron durant la Eleccions presidencials franceses de 2017 i és membre del partit La República En Marxa!.
Pannier-Runacher va ser nomenada ministra delegada d'Indústria amb el ministre Bruno Le Maire, el 16 d'octubre de 2018. Manté el càrrec en el Govern Jean Castex

## Referències

* 1 2 «Pannier-Runacher, Agnès Charlotte Jeanne». A: Comité pour l'histoire économique et financière de la France. Dictionnaire historique des inspecteurs des finances (1801–2009): dictionnaire biographique et thématique, (en francès), p. 855–856. ISBN 978-2-11-097521-8.
* ↑ «Agnès Pannier-Runacher, de la Compagnie des Alpes à Bercy» (en francès). Le Figaro, 16-10-2018.
* ↑ «Agnès Pannier-Runacher». Le portail des ministères économiques et financiers.
* ↑ BFMTV. «Agnès Pannier-Runacher, nommée secrétaire d'État auprès du ministre de l'Économie et des Finances» (en francès). BFMTV.
# Club Deportivo Guabirá

El Club Deportivo Guabirá és un club de futbol bolivià de la ciutat de Montero.
El club va ser fundat el 14 d'abril de 1962.

## Palmarès

* Campionat bolivià de futbol:
** 1975
* Copa Simón Bolívar (segona divisió):
** 2007, 2009
* Copa Aerosur del Sur:
** 2010

## Referències

* ↑ Guabirá Información del Equipo
* ↑ «CLUB DEPORTIVO GUABIRA». Arxivat de l'original el 2017-08-03. [Consulta: 20 març 2018].
* ↑ CD Guabirá
* ↑ Vanauskas, Laura. An Encyclopedia of Football in Bolivia – 1914 to 1998. Heart Books – Belgium, 1999, p. 192.
* ↑ «Bolivia - list of champions». rsssf.com. [Consulta: 16 desembre 2017].
* ↑ «Bolivia - Cup Tournaments». rsssf. [Consulta: 16 desembre 2017].
# The Paper Chase

The Paper Chase és una pel·lícula estatunidenca dirigida per James Bridges, estrenada el 1973. Basada en la novel·la de John Jay Osborn, Jr., el film explica la història de Hart; un estudiant de dret de Harvard i les seves experiències amb el professor Charles Kingsfield (John Houseman), el brillant professor amb el qual té desencontres fins que s'enamora de la seva filla.

## Argument

Un estudiant seriós i treballador anomenat James T. Hart (Timothy Bottoms) va a Harvard on es troba un professor tirànic, sarcàstic i dominant: Charles W. Kingsfield, Jr. (John Houseman). La seva relació es torna encara més complexa quan el jove descobreix que la noia en qui s'ha fixat és la filla del professor (Lindsay Wagner).

## Repartiment

* Timothy Bottoms: James T. Hart
* Lindsay Wagner: Susan
* John Houseman: Charles W. Kingsfield Jr.
* Graham Beckel: Franklin Ford III
* James Naughton: Kevin Brooks
* Edward Herrmann: Thomas Craig Anderson

## Càsting

John Houseman va ser triat per interpretar el paper de Professor Kingsfield després que el director James Bridges intentés fallidament convèncer a James Mason, Edward G. Robinson, Melvyn Douglas, John Gielgud i Paul Scofield. Encara que Houseman havia aparegut en un petit però important paper en Set dies de maig, era conegut principalment per la seva participació en el programa de ràdio a la The Mercury Theatre of the Air en La guerra dels mons) al costat d'Orson Welles. Malgrat això, va guanyar en premi Oscar el 1973 com a millor actor secundari.

## Premis i nominacions
### Premis

* Oscar al millor actor secundari per a John Houseman
* Globus d'Or al millor actor secundari per John Houseman

### Nominacions

* Oscar al millor so per Donald O. Mitchell i Larry Jost
* Oscar al millor guió adaptat per James Bridges

## Referències

* ↑ «The Paper Chase». The New York Times.
# Microryzomys

Microryzomys és un gènere de rosegadors de la família dels cricètids. Les espècies d'aquest grup són oriündes de Sud-amèrica. Tenen el pelatge suau i de color marró. Assoleixen una llargada de cap a gropa de 6–10 cm i una cua de 9–13 cm. Els seus hàbitats naturals són els boscos i herbassars humits situats a altituds d'entre 2.000 i 4.000 msnm. El nom genèric Microryzomys significa ‘ratolí d'arrossar petit’ en llatí.

## Bibliografia

* Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Tanques

Tanques és un municipi francès situat al departament de l'Orne i a la regió de Normandia. L'any 2007 tenia 168 habitants.

## Demografia
### Població

El 2007 la població de fet de Tanques era de 168 persones. Hi havia 72 famílies de les quals 20 eren unipersonals (8 homes vivint sols i 12 dones vivint soles), 24 parelles sense fills i 28 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 79 habitatges, 71 eren l'habitatge principal de la família, 4 eren segones residències i 4 estaven desocupats. Tots els 79 habitatges eren cases. Dels 71 habitatges principals, 62 estaven ocupats pels seus propietaris i 9 estaven llogats i ocupats pels llogaters; 3 tenien dues cambres, 13 en tenien tres, 16 en tenien quatre i 39 en tenien cinc o més. 70 habitatges disposaven pel capbaix d'una plaça de pàrquing. A 29 habitatges hi havia un automòbil i a 39 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Tanques el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 8 | 85 a 89 | 4 |
| 0 | 80 a 84 | 0 |
| 4 | 75 a 79 | 8 |
| 8 | 70 a 74 | 4 |
| 4 | 65 a 69 | 0 |
| 0 | 60 a 64 | 4 |
| 4 | 55 a 59 | 0 |
| 8 | 50 a 54 | 12 |
| 4 | 45 a 49 | 4 |
| 0 | 40 a 44 | 4 |
| 0 | 35 a 39 | 4 |
| 12 | 30 a 34 | 12 |
| 12 | 25 a 29 | 0 |
| 0 | 20 a 24 | 0 |
| 4 | 15 a 19 | 8 |
| 4 | 10 a 14 | 0 |
| 0 | 5 a 9 | 12 |
| 4 | 0 a 4 | 4 |

## Economia

El 2007 la població en edat de treballar era de 103 persones, 78 eren actives i 25 eren inactives. De les 78 persones actives 77 estaven ocupades (39 homes i 38 dones) i 1 aturada (1 home). De les 25 persones inactives 11 estaven jubilades, 8 estaven estudiant i 6 estaven classificades com a «altres inactius».

### Ingressos

El 2009 a Tanques hi havia 70 unitats fiscals que integraven 176 persones, la mediana anual d'ingressos fiscals per persona era de 20.667 €.

### Activitats econòmiques

Dels 4 establiments que hi havia el 2007, 3 eren d'empreses de construcció i 1 d'una empresa de serveis.
L'únic servei als particulars que hi havia el 2009 era un guixaire pintor.
L'any 2000 a Tanques hi havia 13 explotacions agrícoles que ocupaven un total de 770 hectàrees.

## Poblacions properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Enllaços externs

* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
Viccionari
# Manuel Grases i Ribes

Manuel Grases i Ribes (Reus, 1710 - Reus, 1784) va ser un advocat i polític català.

## Biografia

Fill de l'advocat Francesc Grases i Gralla i germà del també advocat Josep Grases i Ribes, era doctor en dret i va tenir diversos càrrecs a l'Ajuntament de Reus. El 1751 i 1752 va ser alcalde de la ciutat, i sota el seu mandat es va posar la primera pedra del Quarter de cavalleria. El 1760 era secretari de l'Ajuntament i va ser síndic procurador general els anys 1760, 1765 i 1770.
Es va casar dues vegades, la primera amb Antònia Sabater i la segona amb Bernarda Nadal, i amb les dues tingué diversos fills. Un d'ells, Manuel Grases i Nadal, va ser també síndic personer i regidor a l'Ajuntament de Reus a inicis del segle xix.

## Referències

* 1 2 Rovira i Gómez, Salvador-J. Els nobles del Baix Camp (Segle XVIII). Reus: Associació d'Estudis Reusencs, 2006, p. 121 i 125. ISBN 8493410845.
# Salm ibn Ziyad

Abu-Harb Salm ibn Ziyad ibn Abihi (àrab: أبو حرب سلم بن زياد بن أبيه, Abū Ḥarb Salm b. Ziyād b. Abīhi) (? - Bàssora, 692) fou un militar i governador omeia, de la branca sufyànida però bastard, un dels nombrosos fills de Ziyad ibn Abihi (que era fill il·legítim d'Abu-Sufyan ibn Harb).
El califa Yazid I el va nomenar governador de Khorasan el 680/681, província en què la seva branca estava ben implantada. Salm al seu torn va nomenar al seu germà Yazid ibn Ziyad com a governador del Sistan. Salm va tenir diversos èxits militars contra els prínceps sogdians de Transoxiana (va arribar fins a Coràsmia) i fou molt popular entre els soldats àrabs; els seus generals en canvi van fracassar contra els zunbils, prínceps locals de Zamindawar i Zabulistan, i contra els Kabulshahs. i en una de les expedicions a aquesta zona va morir el seu germà Yusuf ibn Ziyad, mentre un altre germà, Abu Ubayda, fou fet presoner.
A la mort de Yazid I va restar en funcions per uns mesos però finalment fou cridat a Bàssora i el Khorasan va passar a mans del cap del partit dels qaysites a la zona, Abd-Al·lah ibn Khàzim as-Sulamí. al qual Salm havia designat per ocupar el seu lloc. Va tardar a fer submissió a Abd-Al·lah ibn az-Zubayr i abans de fer-ho fou arrestat a Bàssora i enviat presoner a la Meca, però va aconseguir la llibertat pagant quatre milions de dirhams que s'havia embutxacat durant el seu govern, i finalment va poder fugir. Abd-al-Màlik ibn Marwan (685–705) el va nomenar altre cop pel Khurasan (602) però va morir abans de prendre possessió.

## Bibliografia

* H. Lamens, Le caliphat de Yazid I, 1913
# Gran Premi del Brasil de motociclisme

El Gran Premi del Brasil de motociclisme fou un esdeveniment esportiu que es disputà en 4 ocasions entre el 1987 i el 1992, les tres primeres edicions a l'Autódromo Internacional Ayrton Senna a Goiânia i la darrera edició al circuit d'Interlagos, dins del calendari del Campionat del món de motociclisme.

## Guanyadors

| Any | Circuit | 125 cc | 125 cc | 250 cc | 250 cc | 500 cc | 500 cc | Detalls |
| Any | Circuit | Pilot | Motocicleta | Pilot | Motocicleta | Pilot | Motocicleta | Detalls |
| 1992 | Interlagos | Dirk Raudies | Honda | Luca Cadalora | Honda | Wayne Rainey | Yamaha | Detalls |
| 1989 | Goiânia | | | Luca Cadalora | Yamaha | Kevin Schwantz | Suzuki | Detalls |
| 1988 | Goiânia | | | Dominique Sarron | Honda | Eddie Lawson | Yamaha | Detalls |
| 1987 | Goiânia | | | Dominique Sarron | Honda | Wayne Gardner | Honda | Detalls |

## Referències

* «L'histoire des Grand Prix du Bresil et de Rio» (en francès). Racing Memory. [Consulta: 18 novembre 2007].
# L'Scooby-Doo i el fantasma de la bruixa

L'Scooby-Doo i el fantasma de la bruixa (títol original en anglès: Scooby-Doo and the Witch's Ghost) és una pel·lícula d'animació estatunidenca dirigida per Jim Stenstrum i estrenada directament en vídeo l'any 1999. Ha estat doblada al català.

## Argument

Ben Ravencroft, un escriptor, convida la banda al seu poble on estaria l'avantpassat de Ben (Sarah Ravencroft) que va pel poble. La banda comença la seva investigació. Ben jura que Sarah no era una bruixa sinó una dona valenta que cuidava els més rics amb remeis a base de plantes. La banda i Ben van a buscar les "HEX-Girl" (tiradores de daus) un grup de música poc comú mentre que Ben està obsessionat per un llibre que pertanyia a Sarah.

## Repartiment
### Veus originals

* Scott Innes: Scooby Doo / Norville «Shaggy» Rogers (Sammy)
* Mary Kay Bergman: Daphne
* Frank Welker: Fred
* B.J. Ward: Velma (Véra)
* Tim Curry: Ben Ravencroft
* Kimberly Brooks: Luna
* Jennifer Hale: Thorn
* Jane Wiedlin: Dusk
* Bob Joles: Jack
* Tress MacNeille: Sarah Ravencroft
* Peter Renaday: McKnight
* Neil Ross: Mayor

## Referències

* ↑ «L'Scooby-Doo i el fantasma de la bruixa». Ésadir.cat. [Consulta: 18 juliol 2022].
* ↑ «Scooby-Doo et le fantôme de la sorcière» (en francès). Allocine.fr. [Consulta: 19 març 2018].
# Rudina

Rudina és un poble i municipi d'Eslovàquia que es troba a la regió de Žilina, al centre-nord del país.
Està situat al nord-oest de la regió, prop del curs alt del riu Vah (conca hidrogràfica del Danubi) i de la frontera amb la República Txeca i Polònia.

## Història

La primera menció escrita de la vila es remunta al 1359.

## Referències

* ↑ Citypopulation.de Estadístiques de la regió de Žilina. Consultat l'1° d'agost de 2021.
* ↑ «(eslovac) (anglès) obce.sk». Arxivat de l'original el 2021-12-18. [Consulta: 18 desembre 2021].
# Zygodontomys

Zygodontomys és un gènere de rosegadors de la tribu dels orizominis i la família dels cricètids. El seu parent més proper podria ser el gènere Scolomys. Es troba des de l'est de Centreamèrica fins a les Guaianes. Conté dues espècies: Zygodontomys brunneus i Zygodontomys brevicauda.

## Referències

* Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Hymnody

Hymnody de Robert Gerhard és una obra de música clàssica contemporània de l'any 1963, la qual va ser un encàrrec de la BBC. Aquesta va ser escrita durant el febrer i el març del 1963.

## Nota del compositor

Hom reprodueix una nota del compositor:
| « | El meu cap estava ple de salms durant el treball en aquesta peça. Em sento emocionat, de vegades agonitzat, per la paraula del salmista, però no puc dir que en cap moment vaig ser conscient de cap correspondència directa entre una imatge musical i una imatge poètica en particular. Si, malgrat això, he citat dos versos del Llibre dels Salms, un a la primera pàgina de la partitura i un a l'última, no ha estat per relacionar-los específicament amb el context musical, sinó per indicar-los. simbòlicament un clima imaginatiu i, sobretot, per testificar la naturalesa de la implicació que em va fer escriure aquesta obra. | » |
| — Robert Gerhard |||
La primera citació prové del Salm 22, vers 12: "... els bous forts de Cashan m'han embolicat;" la segona del Salm 88, vers 12: "Les vostres meravelles seran conegudes a les fosques?"

## Instruments i orquestració

Aquesta obra va ser escrita en nou seccions fortament contrastades, tocades sense descans, i per a la següent instrumentació
Orquestració: flauta, oboè, clarinet, trompa, trompeta, trombó, tuba, 2 perc (4 sus cym, cym (large), BD (petit, med, gran), 2 tam (med, large), sus ant cym, glock, mbaphone, vib, temp blk coreà, 3 tom xinès, claves, w blk, tom (petit), timp, xylorimba, bongo, tamb, xylo, vib), 2 pn
Flauta, oboè, clarinet, hn, trompeta, trombó, tuba, percussió, vibràfon, temp blk coreà, 3 toms xinesos, clave, timp, xylorimba, bongo, tamb, xylo.

## Estrena i crítica

Hymnody, per encàrrec de la BBC, va ser escrit durant el febrer-març del 1963 i s'estrenà al Thursday Invitation Concert el 23 de maig del mateix any per membres del London Virtuoso Ensemble dirigit per Jacques-Louis Monod.
| « | Una obra distingida i sovint poèticament bella ... La rica i exacta imaginació harmònica del senyor Gerhard va fer una impressió especialment potent. | » |
| — Daily Telegraph |||

## Referències

* 1 2 3 4 «Roberto Gerhard - Hymnody» (en anglès). Oxford University Press. [Consulta: 15 maig 2020].
# L'horror de Dunwich

L'horror de Dunwich (títol original en anglès: The Dunwich Horror) és una pel·lícula estatunidenca dirigida per Daniel Haller, estrenada el 1970. Ha estat doblada al català.

## Argument

El bruixot Whateley (Sam Jaffe) ajuda la seva filla Lavinia a parir el nen que ha concebut amb Yog-Sothoth. El 1970, el nen, Wilbur Whateley (Dean Stockwell) ha crescut. Sedueix l'ajudanta del bibliotecari (el doctor Armitage interpretat per Ed Begley) de la universitat Miskatonic, Nancy Wagner (Sandra Dee). Li permet consultar el Necronomicon, després marxa amb ell a Dunwich. Al casal familiar, la droga amb LSD. Somia amb una orgia mística.
Hom s'assabenta que dos nens van néixer de la unió de Lavinia i Yog-Sothoth i que Wilbur és el més humà dels dos. Desitja reproduir l'experiència del seu avi bruixot oferint Nancy al seu pare. Porta Nancy a un cercle de megàlits i invoca Yog-Sothoth. Elizabeth (Donna Baccala), una amiga de Nancy, entra al casal a la seva recerca. Descobreix el germà bessó demoníac de Wilbur, una massa tentacular. El monstre ataca i despulla Elizabeth, la resta es desenvolupa fora de camp. El vell Whateley és llavors pres de remordiment i vol impedir al seu net realitzar el ritual que havia fet tanmateix amb la seva pròpia filla (ara internada en un hospital psiquiàtric). Fracassa i mor. La cerimònia és tanmateix impossible sense el galimaties. Wilbur torna a Arkham. Penetra a la biblioteca i roba el Necronomicon . De tornada a les pedres aixecades, reprèn el ritual. El seu germà s'escapa del casal i sembra el terror en el camí que el condueix al cercle de pedres. Vol també participar en la cerimònia. Armitage intervé. Utilitza el Necronomicon per vèncer el monstre i tornar Yog-Sothoth d'on ve. Wilbur és cremat viu. Tanmateix, Nancy està embarassada.

## Repartiment

* Sandra Dee: Nancy Wagner
* Dean Stockwell: Wilbur Whateley
* Ed Begley: Doctor Henry Armitage
* Lloyd Bochner: Doctor Cory
* Sam Jaffe: Vell Whateley
* Joanne Moore Jordan: Lavinia Whateley
* Donna Baccala: Elizabeth Hamilton
* Talia Shire: Infermera Cora
* Michael Fox: Doctor Raskin
* Jason Wingreen: Xèrif Harrison
* Barboura Morris: Sra. Cole
* Beach Dickerson: Mr Cole

## Al voltant de la pel·lícula

* El rodatge s'ha desenvolupat a Mendocino, Califòrnia.
* Keir Dullea i David Carradine havien estat candidats per al paper principal.
* Es tracta del primer guió de Curtis Hanson, que guanyarà més tard l'Oscar al millor guió adaptat amb L. A. Confidential (1997).
* En competició en el Festival internacional de cinema fantàstic d'Avoriaz 1973.

## Referències

* ↑ esadir.cat. L'horror de Dunwich. esadir.cat.
* ↑ «The Dunwich horror». The New York Times.
# Marianne Thyssen

Marianne Leonie Petrus Thyssen (Sint-Gillis-Waas, 24 de juny de 1956) és una advocada i política flamenca, diputada del Parlament europeu per la coalició CD&V/N-VA, vicepresidenta del Partit Popular Europeu i membre del Comitè de Mercat Intern i Protecció al Consumidor del Parlament Europeu.

## Biografia

El 1979 es llicencià en dret a la KU Leuven de Lovaina, en la qual ha treballat com a professora ajudant de la Facultat de Dret, després ha estat assessora legal de la Secretaria d'Estat de Salut i posteriorment assessora jurídica, directora del servei d'estudis i secretària general en funcions de l'UNIZO.
Des de 1991 ocupa un escó al Parlament Europeu pel Christen-Democratisch en Vlaams, i arribà a ser vicepresidenta del Partit Popular Europeu. Encoratjada per Yves Leterme, des de 2008 és presidenta del seu partit i a les eleccions municipals del mateix any esdevingué tinent d'alcalde d'Oud-Heverlee. Després del fracàs del seu partit a les eleccions legislatives belgues de 2010, va dimitir el 23 de juny com a cap del CD&V.

## Enllaços externs

* Web personal Arxivat 2006-02-05 a Wayback Machine.
* Fitxa del Parlament Europeu
# Dromiciops

Dromiciops és un gènere de marsupials de la família dels microbiotèrids. Les espècies d'aquest grup viuen a Sud-amèrica.
Fins al 2016 es creia que era un gènere monotípic integrat per una única espècie (D. gliroides). Tanmateix, el 2008 es demostrà que allò que es creia que era un únic clade en realitat presentava una marcada estructura filogeogràfica formada per 3 grups al·lopàtrics ben diferenciats.
Sobre aquesta base, s'estudià la variació morfològica de Dromiciops i s'arribà a la conclusió que el seu patró geogràfic és congruent amb el patró filogeogràfic, per la qual cosa les proves morfològiques i moleculars demostraren l'existència de tres espècies, que són fàcilment distingibles per les particularitats dels seus trets dentals i cranials. Això fou donat a conèixer en una publicació del 2016 de Guillermo D'Elía, Natalí Hurtado i Alejandro D'Anatro, científics de la Universitat Austral de Xile, en la qual descrigueren dues espècies d'aquest gènere.

## Referències

* ↑ Himes, C. M., Gallardo, M. H. i Kenagy, G. J. (2008). «Historical biogeography and post-glacial recolonization of South American temperate rain forest by the relictual marsupial Dromiciops gliroides». Journal of Biogeography, 35 (8): 1.415-1.424.
* ↑ Guillermo D'Elía, Natalí Hurtado i Alejandro D'Anatro (2016). «Alpha taxonomy of Dromiciops (Microbiotheriidae) with the description of 2 new species of monito del monte». Journal of Mammalogy.